NDR หยุดผลิตโรงงานมาเลเซีย 3-19 ก.ค.นี้ หลังรัฐบาลขยายเวลาล็อกดาวน์
NDR หยุดผลิตโรงงานมาเลเซียชั่วคราว ตั้งแต่ 3-19 ก.ค.นี้ หลังรัฐบาลมาเลเซีขยายเวลาล็อกดาวน์
NDR หยุดผลิตโรงงานมาเลเซียชั่วคราว ตั้งแต่ 3-19 ก.ค.นี้ หลังรัฐบาลมาเลเซีขยายเวลาล็อกดาวน์
5 ก.ค. 2564

บริษัท เอ็น.ดี.รับเบอร์ จำกัด (มหาชน) หรือ NDR เปิดเผยว่า เมื่อวันที่ 28 พฤษภาคม 2564 รัฐบาลประเทศมาเลเซียได้ตัดสินใจบังคับใช้มาตรการการควบคุมการเคลื่อนไหว หรือ Movement Control Order (MCO) โดยมีผลบังคับใช้ตั้งแต่วันที่ 1-14 มิ.ย.64 เพื่อควบคุมการระบาดของเชื้อไวรัสโควิด-19 ซึ่งมีการระบาดและลุกลามในหลายๆ พื้นที่ของประเทศมาเลเซีย
โดยต่อมารัฐบาลของประเทศมาเลเซียได้มีการขยายระยะเวลาการบังคับใช้มาตรการ MCO จากเดิมกำหนดสิ้นสุดในวันที่ 14 มิ.ย.64 ไปเป็นสิ้นสุดวันที่ 28 มิ.ย.64 อย่างไรก็ตาม สถานการณ์การแพร่ระบาดของเชื้อไวรัสโควิด-19 ยังไม่ดีขึ้น เมื่อวันที่ 1 ก.ค.64 รัฐบาลประเทศมาเลเซียจึงได้ประกาศมาตรการควบคุมการสัญจรขั้นสูงสุด หรือ The Enhanced Movement Control Order (EMCO) อีกครั้ง โดยกำหนดตั้งแต่วันที่ 3-16 ก.ค.64
สำหรับมาตรการ MCO มีข้อจำกัดการเคลื่อนไหวและการชุมนุมทั่วประเทศ รวมถึงกิจกรรมทางศาสนา กีฬา กิจกรรมทางสังคมและวัฒนธรรม รวมถึงสถานปฏิบัติทางศาสนกิจและสถานประกอบธุรกิจจะต้องปิดบริการด้วย ยกเว้นซุปเปอร์มาร์เก็ต ตลาดสด และร้านสะดวกซื้อที่ขายสินค้าที่จำเป็น คำสั่งนี้ ไม่อนุญาตให้ชาวมาเลเซียและชาวต่างชาติเดินทางเข้า-ออกนอกประเทศ และมาตารการ EMCO ไม่อนุญาตให้ชาวมาเลเซียและนักท่องเที่ยวเดินทางออกนอกเคหะสถานและปิดกิจการทุกประเภท
ทั้งนี้จากสถานการณ์ดังกล่าว ส่งผลให้เดือน มิ.ย.64 บริษัทย่อยของ NDR ในประเทศมาเลเซีย ได้แก่ Fung Keong Rubber Manufactory (M) Sdn. Bhd. (FKRMM) ไม่ได้รับความสะดวกในการปฏิบัติงาน เนื่องจากรัฐบาลประเทศมาเลเซียจำกัดจำนวนพนักงานให้เข้าปฏิบัติงานที่สำนักงานได้ 10% ของจำนวนพนักงานทั้งหมด และเมื่อมีการประกาศใช้มาตรการ EMCO ข้างต้น ทำให้ FKRMM ซึ่งมีสำนักงานใหญ่ตั้งอยู่ที่รัฐ Selangor และเป็นพื้นที่ควบคุมเข้มงวด ไม่สามารถเข้าไปปฏิบัติงานที่สำนักงานได้ชั่วคราว ตั้งแต่วันที่ 3-16 ก.ค.64
โดยหากรัฐบาลประเทศมาเลเซียมีการประกาศหรือบังคับใช้มาตรการใด ๆ เพิ่มเติม บริษัทฯ จะดำเนินการแจ้งให้ทราบต่อไป